വനിതാ സി.പി.ഒ. റാങ്ക് ലിസ്റ്റ് കാലാവധി തീരുന്നു: മുടിമുറിച്ച് പ്രതിഷേധം തിരുവനന്തപുരം: റാങ്ക് ലിസ്റ്റിന്റെ കാലാവധി നീട്ടാത്തതില് പ്രതിഷേധിച്ച് സെക്രട്ടേറിയറ്റിനു മുന്നില് വീണ്ടും വേറിട്ട സമരം. വനിതാ സിവില് പോലീസ് ഓഫീസര് റാങ്ക് ലിസ്റ്റിലുള്ള ഉദ്യോഗാര്ഥികളാണ് മുടി മുറിച്ചു പ്രതിഷേധിച്ചത്.നാളെ കാലാവധി അവസാനിക്കുന്ന റാങ്ക് ലിസ്റ്റിന്റെ കാലാവധി നീട്ടില്ലെന്നു മുഖ്യമന്ത്രി ഇന്നലെ നിയമസഭയില് വ്യക്തമാക്കി. ഇതോടെ സമരം കൂടുതല് ശക്തമാക്കാനാണ് പ്രതിഷേധക്കാരുടെ തീരുമാനം. യു.ഡി.എഫും ബി.ജെ.പിയും സമരക്കാര്ക്ക് പിന്തുണ പ്രഖ്യാപിച്ചിട്ടുണ്ട്.കോവിഡ്, പ്രളയ കാലഘട്ടത്തില് ഒഴിവുകള് റിപ്പോര്ട്ട് ചെയ്യപ്പെട്ടിട്ടില്ലെന്നും അതു കണക്കിലെടുത്ത് റാങ്ക് ലിസ്റ്റിന്റെ കാലാവധി നീട്ടണമെന്നുമാണ് വനിതാ സി.പി.ഒ. റാങ്ക് ലിസ്റ്റില് ഉള്പ്പെട്ട ഉദ്യോഗാര്ഥികളുടെ ആവശ്യം. വനിതകളോട് സര്ക്കാര് വിവേചനം കാണിക്കുകയാണെന്നും സര്ക്കാര് ചര്ച്ചയ്ക്കു തയാറാകുന്നില്ലെന്നും അവര് ആരോപിച്ചു.